Document ID: 31997R0324

ΚΑΝΟΝΙΣΜΟΣ (ΕΚ) αριθ. 324/97 ΤΗΣ ΕΠΙΤΡΟΠΗΣ της 21ης Φεβρουαρίου 1997 για τροποποίηση του κανονισμού (ΕΚ) αριθ. 2190/96 σχετικά με το σύστημα Β έκδοσης πιστοποιητικών εξαγωγής στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών (1), και ιδίως το άρθρο 35 παράγραφος 11,
Εκτιμώντας:
ότι ο κανονισμός (ΕΚ) αριθ. 2190/96 της Επιτροπής (2), όπως τροποποιήθηκε από τον κανονισμό (ΕΚ) αριθ. 26/97 (3), καθόρισε τις λεπτομέρειες των επιστροφών κατά την εξαγωγή στον τομέα των οπωροκηπευτικών 7
ότι, δεδομένου ότι το άρθρο 5 παράγραφος 2α του κανονισμού (ΕΚ) αριθ. 2190/96 προβλέπει ότι αναφέρονται ο εκάστοτε προορισμός ή οι ομάδες προορισμών, πρέπει, κατά συνέπεια, να προβλεφθεί ρητά, ότι η απόρριψη των αιτήσεων που υποβάλλονται μετά από μια καθορισμένη ημερομηνία, η οποία αναφέρεται στο άρθρο 5 παράγραφος 5 του προαναφερθέντος κανονισμού, καθώς και οι μειώσεις των ποσοστώσεων επιστροφής ή των αιτουμένων ποσοτήτων, που αναφέρονται στο άρθρο 5 παράγραφος 6 του εν λόγω κανονισμού γίνονται, ενδεχομένως, ανά προορισμό ή ομάδα προορισμών 7
ότι, με σκοπό την απλούστευση της διαχείρισης του συστήματος Β, πρέπει να αποκλεισθούν από την ανακοίνωση που προβλέπεται στο άρθρο 5 παράγραφος 4 του κανονισμού (ΕΚ) αριθ. 2190/96 οι ποσότητες που αφορούν τις αιτήσεις πιστοποιητικών που έχουν απορριφθεί σε εφαρμογή του άρθρου 5 παράγραφος 5 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 του κανονισμού (ΕΚ) αριθ. 2190/96 τροποποιείται ως εξής:
1. στο τέλος της παραγράφου 4, προστίθεται το ακόλουθο νέο εδάφιο:
«Η ανακοίνωση αυτή δεν περιλαμβάνει τις ποσότητες για τις οποίες απερρίφθησαν οι αιτήσεις σε εφαρμογή της παραγράφου 5 του παρόντος άρθρου.» 7
2. στην παράγραφο 5, οι όροι «ενός προϊόντος» αντικαθίστανται από τους όρους «ενός προϊόντος για ένα προορισμό ή ομάδα προορισμών» 7
3. στην παράγραφο 6, οι όροι «για κάθε προϊόν» αντικαθίστανται από τους όρους «για κάθε προϊόν και για κάθε προορισμό ή ομάδα προορισμών».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 1997.

Labels: 12
3
17